Máme radost, že jedinečná Metoda 3×3 se šíří z Prahy přes Moravu až na Slovensku. Kam už prvních pár průkopnic, lektorek Školy pánevního dna, přináší zkušenosti a prožitky s oživením pánevního dna. Před pár dny nám v naší emailové schránce přistál tento milý e-mail od paní Saši.
"Milé žienky, lektorky, lektory, všetci šíritelia osvety o zdraví panvového dna,
rada by som sa s Vami podelila o moju skúsenosť s…..ak by som napísala len " s metódou 3×3 panvového dna", tak by to nebol kompletný príbeh. Preto píšem o mojej skúsenosti s interakciou s mojim panvovým dnom a jeho životom J .
Mám po 45ťke a o tom, že nejaké panvové dno existuje, som sa dozvedela možno pre 5timi rokmi. Najprv len tak letmo, neskôr, keď som absolvovala rôzne rozvojové semináre, som počúvala , že mám ostať vo svojom strede, pracovať s prvou, druhou čakrou, ťahať energiu zo zeme… . Ruku na srdce, koľké z nás naozaj cítili stúpajúcu energiu? Ja som ku nim teda nepatrila. Potom prišlo Mohendžodáro. Začalo sa mi otvárať maličké okienko do spoznávania svojho vnútra, do spoznávania svojej vagínky, do spoznávania svojho stredu. Aj tu bola dôležitá práca s dychom, s pohybom. Práve cez dýchanie sme aktivovali panvové dno, panvovú pumpu… no ja osobne som sa musela veľmi sústrediť na zosúladenie dýchania a sťahov panvového dna, čo mi uberalo energiu.
Začiatkom roka som sa na djembe session v popradskom ArtHouse "náhodou" stretla s Miškou Schusterovou, veselou to žienkou zo spoločného Loona dance tancovania. Z reči do reči mi spomenula, že robí kurzy 3×3 panvového dna. No neprihlás sa! Tak som sa jednu marcovú sobotu ocitla vo veľmi útulnom prostredí Jogacentra a čakala som, či ma Miška niečím prekvapí. A veruže prekvapila! Mala prichystané modely nášho lona, svalov, ich prichytenie ku kostiam… . Poukazovala nám krásne umelecky poňaté znázornenie uloženia našich orgánov v lone. Mohli sme si to všetko konečne chytiť do rúk a ohmatať. Čerešničkou na torte bola 3×3 sukňa s fotografickým vyobrazením vonkajších aj vnútorných svalov. "Trik", akým nás donútila uvedomiť si svoje vnútorné, tie najjemnejšie svaly, tak ten používam do dnes. Keď nám vysvetlila ako dych súvisí so sťahovaním panvového dna, začalo vo mne protestovať opačne naučené dýchanie a sťahovanie z Mohendžodáro. Veľmi rýchlo som však pochopila, že to, čo robím na seminári 3×3, je pre mňa oveľa jednoduchšie, prirodzenejšie. Názorné vysvetlenie ako fungujú pri dychu pľúca, bránica, ako reagujú svaly panvového dna, to všetko mi do seba zapadlo a vytvorilo krásne plynúce spoločenstvo mojich orgánov, o ktorých som doteraz skoro ani nevedela. Začala som vnímať prúd v mojom vnútri, ktorý začína v panve, prefrčí cez brucho a zabrní až na temene hlavy. Až teraz som naozaj pocítila ten "stred", energiu, pumpu… .
Pre všetky žienky, ktoré sa pýtajú a čo Mohendžodáro? mám pokračovanie: J
Týždeň po seminári 3×3 panvového dna som absolvovala 5 veľmi aktívnych Mohendžodáro dní. Po experimentovaní s dychom a ásanami som vypozorovala, že ásany si vyžadujú dych, aký je pre ne určený učením Mohendźodáro. Keď som niečo menila, cítila som rozpor medzi pohybom a dychom. Výdychové a nádychové pozície majú svoje opodstatnenie, preto v nich plyniem bez zmeny.
V bežnom živote sa však mojou neoddeliteľnou súčasťou stal nohavičkový dych. Zvedomujem si ho denno-denne, pri akejkoľvek príležitosti. Vedome pracujem s panvovým dnom pri metóde Wima Hoffa, pri písaní tohto textu, pri státi na semaforoch… kedykoľvek si na svoj skrytý poklad spomeniem.
A za to patrí vďaka djembe J J J, Miške Schusterovej a metóde 3×3 panvového dna."
S láskou a vďakou
Saša Altamir Matulíková